Hjemmekinotrender for 2021 – VIDEOMAGASINET
8K kommer også sterkt i fokus under CES 2021. Illustrasjon: Per Mork, JB Forlag ©
Dette er selskapene som har varslet sine pressekonferanser mandag 11. januar 2021:
Hva kan vi se for oss vil skje innen hjemmekinomarkedet i 2021 innenfor hardware?
Mange av svarene på det får vi under historiens første digitale CES (Consumer Electronics Show), som vanligvis skjer i Las Vegas, i Nevada, USA.
2021-messen finner sted digitalt fra 11. til 14. januar.
I 2021 vil da de deltagende elektronikkselskapene sendte sine pressekonferanser live på nettet, og i tillegg vil selve messedagene avholdes med mulighet for digitale møter.
Det er flere klare hovedtrender vi allerede nå kan spekulere i. Den ene går på stadig flere skjermteknologier og størrelser på skjermene. Det andre dreier seg om at 8K ikke er det «stjerneskuddet» som elektronikkbransjen håpet på. Men 8K kommer selvsagt i enda flere varianter og prisene synker, det kan vi si sikkert.
Innen OLED-segmentet ventes det nå en ny størrelse, fra OLED-produsent LG Electronics (som også forsyner Philips, Panasonic, Sony m.fl).
Størrelsen er 83 tommer (4K), mens fra før av er det 55, 65 og 77 tommer som er de gjengse størrelsene. Dog finnes det på markedet en kostbar 88 tommersversjon.
Det er lov å håpe at den nye modellen i sortimentet gjør at vi får enda lavere pris på de andre store skjermene. Alt dette ifølge nettstedet AVCesar, som også antyder at det kommer en OLED-serie med enda lavere pris enn 2020-modellene.
Av nyere skjermteknologier ventes flere skjermer med Mini-LED, QLED og Micro-LED.
Innen 4K kan vi vente oss stadig flere skjermer med HDMI 2.1 som standard, med alle de muligheter det gir, og finesser som Filmmaker Mode, IMAX Enhanced og sikkert andre kule ting vi enda ikke vet noe om.
Innenfor hjemmekinoprojektorer venter vi også flere fremskritt, ikke minst mht. gjengivelse av High Dynamic Range og enda flere projektorer med ekte 4K-oppløsning.
For de som liker å avspille fysiske plater ser det mørkt ut. Visstnok er det ingen nye annonseringer av 4K UHD-spillere, men vi vet ikke sikkert.
Panasonic har ingen ny toppmodell på gang etter at dagens beste, DP-UB9000 (fra 2018), er utsolgt fra produsenten. Og Oppo sluttet, som kjent for mange lesere, med å produsere nye 4K-spillere sommeren 2018.